Western Anthology Act I

**Western Anthology Act I** on Western Anthology -roolipelin ensimmäinen tarinaosa. Roolipeli kertoo Jim Lowrien sekä hänen rikollisryhmänsä tarinan vuoden 1880 kesän ajalta. Pelin miljöönä toimii Yhdysvaltain Missourin osavaltion Springfieldin kaupunki.

## Päähenkilöt

### James "Jim" Lowrie (1853-1880)

Jim Lowrie oli texasilainen cowboy ja keinoja kaihtamaton lainsuojaton. Lowrie sai surmansa Springfieldin pankkiryöstössä Stirling Christmasin ja Bill Fordhamin ammuttua häntä neljä kertaa keskivartaloon. Hahmoa esitti P.B.

### Hugo Thompson (1832-1880)

Hugo Thompson oli Greenen piirikunnan sheriffi, joka pyrki estämään Jim Lowrien rikollisjengin toimintaa. Thompson menehtyi Lowrien ammuttua häntä kiväärillä päähän Springfieldin pankkiryöstössä. Hahmoa esitti Carcharoth.

### Robert "Bobby" Winston

Bobby Winston on uskollinen apulaissheriffi, joka auttoi sheriffi Thompsonia Lowrien jengin jahtaamisessa. Winston selviytyi Springfieldin pankkiryöstöstä ja tuli pian Thompsonin menehdyttyä piirikunnan uudeksi sheriffiksi. Hahmoa esitti Kellotenho.

## Sivuhenkilöt

### Dick "Dickie" Bennett

Bennett oli Springfieldin kaupungin tunnetun Grand Crossroads Saloonin omistaja. Hahmoa esitti Blackvegetable.

### John Isbell

Paikallinen lainsuojaton ja yksi Jim Lowrie Gangin jäsenistä. Isbell muodosti jengin Jim Lowrien ja King Callahanin kanssa tavattuaan heidät Grand Crossroads Saloonissa. Isbelliä ammuttiin Springfieldin pankkiryöstössä, mutta hän jäi henkiin ja joutui viranomaisten vangitsemaksi. Hahmoa esitti Tuoni.

### King Callahan

Lainsuojaton ja paikallinen laitapuolen kulkija. Callahan muodosti jengin Jim Lowrien ja John Isbellin kanssa tavattuaan heidät Grand Crossroads Saloonissa. Callahan onnistui pakenemaan pankkiryöstöstä saaliinsa kanssa ja hävisi metsään sheriffien ja Pinkertonien jahdatessa Lowrieta. Hahmoa esitti Cockeye.

### Raymond Barry

Yksi Butcher's Creekin postivaunuryöstön vartijoista, joka sidottiin ja asetettiin vankkureiden taakse. Barry ilmoitti myöhemmin tapahtuneesta sheriffille. Hahmoa esitti Kellotenho.

### Jeremiah Dayton

Yksi Butcher's Creekin postivaunuryöstön vartijoista ja Raymond Barryn kumppani. Dayton koki kumppaninsa kanssa saman kohtalon. Hahmoa esitti Blackvegetable.

### William "Wagon Wheel Willie" Brown

Springfieldiläinen vankkurikuski ja juoppo, joka oli yksi kaupungin luotettavimpia tekijöitä ammatissaan. Brownin surmasi Jim Lowrie Gangiin kuulunut King Callahan vaunuryöstön yhteydessä. Hahmoa esitti Carcharoth.

### Peter "Old Pete" Bowyer

Springfieldiläinen maatilaisäntä ja entinen sheriffi. Esiintyi satunnaisesti. Hahmoa esitti P.B.

### Clarence Hope

Pinkertonin etsivätoimiston agentti, joka kutsuttiin kahden kollegansa kanssa Springfieldin kaupunkiin selvittämään Lowrien rikollisryhmän toimia. Hahmoa esitti Tuoni.

### Stirling Christmas

Pinkertonin agentti. Christmas saapui Springfieldiin tuhoamaan Jim Lowrie Gangin, ja onnistui siinä ampumalla Lowrieta kaksi kertaa selkään. Hahmoa esitti Blackvegetable.

### William "Bill" Fordham

Pinkertonin agentti. Fordham ampui ja surmasi Jim Lowrien Springfieldissä kollegansa Stirling Christmasin kanssa. Hahmoa esitti P.B.

### Werner Möller

Springfieldin pappi. Möller esiintyi William Brownin hautajaisissa. Hahmoa esitti Carcharoth.

### Fred Crover

Union Midwest Missourin junaryöstössä läsnä ollut veturinkuljettaja. Crover selviytyi tapahtumasta naarmutta piileskeltyään vaunussa olevien laatikoiden takana ja ilmoitti ryöstöstä myöhemmin sheriffille. Hahmoa esitti Carcharoth.

### Leroy Fletcher

Union Midwest Missourin junaryöstössä toiminut vartija. Fletcher sidottiin, jätettiin vaunun perälle ja tuli myöhemmin Jim Lowrien ampumaksi. Hahmoa esitti Blackvegetable.

### Isaac Maloney

Union Midwest Missourin junaryöstössä toiminut vartija. Maloney sidottiin, mutta tuli veturinkuljettaja Fred Croverin vapauttamaksi. King Callahan murhasi Maloneyn, kun hän yritti ampua varkaita revolverillaan. Hahmoa esitti Kellotenho.

### Richard Koehler

Union Midwest Missourin junaryöstössä toiminut vartija. Koehler jäi junasta jälkeen yrittäessään estää King Callahania räjäyttämästä vaunun ovia. Hahmoa esitti P.B.

### Jacob Westhill

Union Midwest Missourin junaryöstössä toiminut vartija. Westhill nukahti takimmaiseen vaunuun ja heräsi vasta, kun ryöstö oli ohitse. Westhill hävisi paikalta. Lainvalvojat epäilivät häntä myöhemmin osalliseksi ryöstöön. Hahmoa esitti Cockeye.

### Muita sivuhahmoja

* Evelyn Sinclair, Springfieldin pankkiryöstössä Jim Lowrien panttivangiksi joutunut naishenkilö.
* Gustave "Gus" Flaubert, ennen pankkiryöstöä pankissa asioinut mies.
* Ben Stone, Greene County National Bankin juutalainen pankkiiri ja John Isbellin panttivanki.
* Harry Wilding, Greene County National Bankin virkailija
* Larry Ford, Greene County National Bankin vartija

## Tapahtumat

* Butcher's Creekin postivaunuryöstö
* Union Midwest Missourin junaryöstö
* Greene County National Bankin ryöstö